recursal/SuperWikiNEXT-32B huggingface dataset:
**וולטר דיקס** (באנגלית: **Walter Dix** ; נולד ב-31 בינואר 1986) הוא אתלט אמריקאי, סגן אלוף העולם בריצת 100 מטר ובריצת 200 מטר (טגו 2011), ובעל שתי מדליות ארד מאולימפיאדת בייג'ינג בריצות אלה.

ביוגרפיה
--------

באולימפיאדת בייג'ינג (2008) זכה דיקס בשתי מדליות ארד בריצת 100 מטר בשיא אישי של 9.91 שניות, אחרי יוסיין בולט מג'מייקה שקבע שיא עולם חדש של 9.69 שניות, וריצ'רד תומפסון מטרינידד וטובגו (9.89 שניות), בריצת 200 מטר בתוצאה של 19.98 שניות, אחרי בולט שקבע שיא עולם חדש של 19.30 שניות ובן ארצו שון קרופורד (19.96 שניות).

באליפות העולם באתלטיקה שנערכה בטגו, קוריאה הדרומית באוגוסט 2011 זכה דיקס בשתי מדליית כסף. בריצת 100 מטר בתוצאה של 10.08 שניות, אחרי יוהאן בלייק מג'מייקה (9.92 שניות), ולפני קים קולינס מסנט קיטס ונוויס (10.09 שניות). המועמד לניצחון שיאן ואלוף העולם בולט פסל בזינוק. בריצה ל-200 מטר בתוצאה של 19.70 שניות, אחרי בולט שקבע את התוצאה הרביעית בהיסטוריה, 19.40 שניות ולפני כריסטוף למטרה מצרפת שקבע שיא צרפתי חדש של 19.80 שניות.

בתחרות ליגת היהלום שנערכה בבריסל, בלגיה ב-16 בספטמבר 2011 קבע דיקס בריצת 200 מטר שיא אישי חדש של 19.53 שניות, שמציב אותו במקום הרביעי בהיסטוריה בריצה זו, אחרי בלייק שקבע את התוצאה השנייה בטיבה בהיסטוריה, 19.26 שניות ולפני ניקל אשמיד אף הוא מג'מייקה (19.91 שניות).

שיאים אישיים
------------

### אצטדיון

* ריצת 55 מטר: 6.19 שניות
* ריצת 60 מטר: 6.58 שניות
* ריצת 100 מטר: 9.88 שניות
* ריצת 200 מטר: 19.53 שניות
* קפיצה לרוחק: 7.39 מטר

### אולם

* ריצת 200 מטר: 20.27 שניות

קישורים חיצוניים
----------------

ויקישיתוף מדיה וקבצים בנושא **וולטר דיקס** בוויקישיתוף
* 

* אתר האינטרנט הרשמי של וולטר דיקס (באנגלית)

* וולטר דיקס, באתר olympedia.org

* וולטר דיקס, באתר התאחדות האתלטיקה הבין-לאומית

* וולטר דיקס, באתר ליגת היהלום

* וולטר דיקס, באתר נבחרת ארצות הברית באתלטיקה

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14236532

 |
הקשרים בפחמן דו-חמצני מדגימים את כלל האוקטט
**כלל האוקטט** (**Octet** בתרגום מילולי - שמינייה) הוא כלל אצבע כימי הקובע כי אטומים נוטים להיקשר בקשר כימי כך שלכל אחד מהם יש שמונה אלקטרונים ברמת הערכיות הגבוהה ביותר שלו, בקליפת הערכיות הרחוקה ביותר מגרעין האטום שבו הפרוטונים, בדומה לקונפיגורציה האלקטרונית של גז אציל. על מנת להשלים קליפת ערכיות מלאה, אטומים מגיבים באמצעות קבלת אלקטרונים, מסירתם או שיתופם. הכלל מתקיים בקבוצות של היסודות הראשיים, ובייחוד אצל פחמן, חנקן חמצן וקבוצת ההלוגנים.

במונחים פשוטים יותר, האלקטרונים מסודרים במספר שכבות, או מעטפות, סביב גרעין האטום. בכל מעטפת, מלבד המעטפת הפנימית, יכולים להיות שמונה אלקטרונים, אך לא לכל אטום יש מספיק אלקטרונים כדי למלא את המעטפת החיצונית שלו. מולקולות נוטות להיות יציבות כאשר לאטומים שלהן יש שמונה אלקטרונים במעטפתם החיצונית, ולכן אטום שחסרים לו אלקטרונים ייטה להיקשר לאטום אחר אם ביחד הם יוכלו להשלים מעטפת.  

לדוגמה, לחמצן יש שישה אלקטרונים במעטפת החיצונית שלו (כלומר,(ניגה) חסרים לו שני אלקטרונים), ולפחמן יש ארבעה אלקטרונים במעטפת החיצונית שלו (כלומר, חסרים לו ארבעה אלקטרונים). לכן אטום פחמן ייטה להיקשר לשני אטומי חמצן (כמתואר באיור), כך שלכל אחד מאטומי החמצן יהיו שני אלקטרונים משותפים עם אטום הפחמן (כל זוג נקודות אדומות באיור מתאר אלקטרון. הנקודות הכחולות הן אלקטרונים בלתי קושרים.) בצורה זו מספר האלקטרונים הכולל לא השתנה, אך סביב כל אטום נעים שמונה אלקטרונים, שחלקם נעים גם סביב אטום אחר.  

במעטפת של גזים אציליים, לעומת זאת, יש שמונה אלקטרונים, ולכן הם כמעט לא פעילים כימית, כלומר, נדיר שהם יוצרים קשרים כימיים עם אטומים או מולקולות.

יוצאים מן הכלל
--------------

* קליפת הערכיות הראשונה מכילה שני אלקטרונים בלבד. על כן, עבור קליפת ערכיות זו, מתקיים **כלל הדואט** (בתרגום מילולי - זוג). כך, יציבותו הכימית של אטום המימן (שלו אלקטרון אחד) מושגת באמצעות קבלת אלקטרון יחיד, זו של ליתיום (שלו שלושה אלקטרונים) באמצעות איבודו, ואילו אטום ההליום, שלו שני אלקטרונים, הוא אטום יציב.
* כלל האוקטט המצומצם (כמו בורון באינטראקציה BF3).
* אטומים בעלי שלוש רמות של אלקטרונים או יותר מסוגלים להרחיב את קליפותיהם החיצוניות על מנת ליצור מספר רב של קשרים. כך, למשל, יוצרים זרחן וגפרית את התרכובות PCl5 ו-SF6 בהתאמה.
* אם לאטום המרכזי במולקולה יש אורביטלי d ריקים, אז הוא יכול להכיל יותר מ-8 אלקטרונים ברמת הערכיות. רק אל-מתכות מהמחזור השלישי - בטבלה המחזורית - ומעלה (אם ברמת הערכיות שלהם אורביטלי הd ריקים), מסוגלים להרחיב את האוקטט שלהם - ליותר מ-8 אלקטרונים.
* אצל רדיקלים חופשיים יש מספר שונה של אלקטרונים.
* כלל 18 האלקטרונים חל על מתכות מעבר.

ראו גם
------

* אטום
* אורביטל אטומי
* אלקטרון ערכיות

קישורים חיצוניים
----------------
**שפמנון מקרוצפלוס** (שם מדעי: ***Clarias macrocephalus***) הוא מין של דג גרם מהסוג שפמנון שבמשפחת השפמנוניים, החי בדרום-מזרח אסיה.

מאפיינים
--------

שפמנון זה הוא קרובו של השפמנון המהלך (*Clarias macrocephalus*), אך הוא בעל גוונים כהים יותר ומנומר לאורך גופו. הוא יכול להגיע לאורך 130 סנטימטרים ולמשקל 45 קילוגרם. השפמנון בעל רעמת סנפיר גבית ובעל סנפירי חזה מעוגלים. ראשו גדול ומצידי פיו זיפי חישה ארוכים. השפמנון יכול לנשום אוויר בעת הצורך.

הוא מצוי בביצות, בריכות ושדות אורז מוצפים לאורך דרום-מזרח אסיה בתאילנד, וייטנאם, סין, מלזיה והפיליפינים כשכמה אוכלוסיות נכחדו עקב דיג, פגיעה בבתי הגידול ודילול ה-DNA בידי התרבות עם דגים מוכלאים שנמלטו מחוות דגים.

השפמנון ניזון לאורך הקרקעית מדגים, חסילונים וחרקי מים, אך יכול לתפוס גם טרף גדול יותר. הוא יכול לשרוד עונות יובש ללא מים באמצעות שכיבה בבוץ ותרדמה. השפמנון הוא דג מאכל במדינות בהן הוא חי וחלק מהאוכלוסיות הידלדלו עקב כך.

קישורים חיצוניים
----------------

ויקישיתוף מדיה וקבצים בנושא **שפמנון מקרוצפלוס** בוויקישיתוף
* שפמנון מקרוצפלוס, באתר ITIS (באנגלית)
* שפמנון מקרוצפלוס, באתר NCBI (באנגלית)
* שפמנון מקרוצפלוס, באתר האנציקלופדיה של החיים (באנגלית)
* שפמנון מקרוצפלוס, באתר FishBase (באנגלית)
* שפמנון מקרוצפלוס, באתר GBIF (באנגלית)

הערות שוליים
------------

1. ↑  שפמנון מקרוצפלוס באתר הרשימה האדומה של IUCN
**אבי טנג'י** (נולד ב-3 בנובמבר 1969) הוא שחקן תיאטרון, קולנוע וטלוויזיה ישראלי.

ביוגרפיה
--------

אבי טנג'י נולד והתחנך בבית שאן, ויש לו שבעה אחים. בתיכון למד במגמת דרמה. בשנת 1987 התגייס לצה"ל, ולאחר שחרורו השתתף בפרסומות לטלוויזיה למוסד לביטוח לאומי, למשרד ההסברה, ל"ביתילי" ולחברות נוספות.

בשנת 1991 חזר לעיר מולדתו בית שאן, התחתן ונולדו לו ארבעה ילדים. טנג'י נטש את הבמה ועבד במרכז העתיקות.

בשנת 2010 החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין. השתתף בתוכניות טלוויזיה לילדים – "קופיקו", "מריו" ו"מיסטר צ'יפס".

לאחר כשנה השתתף בסדרות הטלוויזיה "סברי מרנן", "החיים זה לא הכל", "אלנבי", "עבודה ערבית", "טקסי דרייבר", "אחת אפס אפס", "כאן גרים בכיף", "30 ₪ לשעה" ו"שנות השמונים". בתור אלברט השוטר.

גילם את אלברט השוטר גם בסדרת ההמשך של "שנות השמונים" שנקראת "שנות ה-90".

בקולנוע השתתף בסרטים "איגור ומסע העגורים", "אינרציה", "התחנה" ו"לעבור את הקיר".

השתתף בהצגה "זוג בהפרעה", לצד אבנר דן והדר לוין, ובהצגה "תו מחיר", בבימויו של מוטי חובה.

כמו כן השתתף בקליפים "אבא" של רגב הוד, "ניו יורק" של דנה לפידות. ובקליפ "האיש מלמטה" של דקל שחרור, בו הוא התחפש לקבצן והופיע בכנסת לצד חברי כנסת שונים במטרה לבדוק את יחסם לעניים.

קישורים חיצוניים
----------------

* אבי טנג'י, ברשת החברתית פייסבוק
* אבי טנג'י, במיזם "אישים" לתיעוד היצירה הישראלית
* אבי טנג'י, במסד הנתונים הקולנועיים IMDb (באנגלית)
* אבי טנג'י, באתר "רפי עגיב"

הערות שוליים
------------

1. ↑  "איגור ומסע העגורים", באתר אישים
2. ↑  "זוג בהפרעה", הצגה של אבנר דן
3. ↑  "תו מחיר", הופעה בצוותא תל אביב
4. ↑  רותי קדוש (9 במרץ 2017). "קבצן בכנסת: תעודת עניות לפוליטיקה הישראלית". `{{cite web}}`:  (עזרה)
**אסנת זהיר-איתן** (נולדה ב-28 באוגוסט 1952) היא קצינת צה"ל, שעוטרה בצל"ש הרמטכ"ל על פעולתה במלחמת יום הכיפורים ולאחריה.

ביוגרפיה
--------

סגן אסנת זהיר נולדה וגדלה בחיפה. למדה בממרכז חינוך ליאו באק. ערב מלחמת יום הכיפורים היא שימשה כקצינת סעד של אוגדת סיני. לאחר פרוץ המלחמה הייתה לקצינת הנפגעים של האוגדה. בימים והלילות הראשונים למלחמה פעלה במשך שעות רבות בבסיס צה"ל ברפידים, לשם הובאו הרוגים ופצועים רבים, וסייעה במסירות בזיהוים למרות הקושי הנפשי הכרוך במשימה זו.

לאחר המלחמה ביקרה זהיר את חיילי המילואים של האוגדה בסיני וממערב לתעלת סואץ וטיפלה בצרכיהם. היא הקימה נוכח קשיים ארגוניים רבים יחידה שתפקידה היה טיפול בכל פצועי האוגדה, שהיו מאושפזים באתרים שונים בישראל, והפעילה אותה כשהיא מקדישה את כל זמנה למשימה. בין היתר ארגנה הסעות לבני משפחות הפצועים שהתקשו להגיע אל יקיריהם בבתי החולים ולפצועים שביקשו לצאת מהם לחופשה, הפעילה משרד קשר טלפוני, ניצחה על ביקורי חיילות אצל הפצועים וטיפלה בענייניהם מול הרשויות. בהמשך היא יצרה קשר אישי עם משפחות ההרוגים והפצועים מקרב חיילי האוגדה. היא דאגה לצרכיהן וייצגה אותן מול גורמים צבאיים ואזרחיים.

בחודש אפריל 1976 עוטרה זהיר על פעולתה בצל"ש הרמטכ"ל. בכתב העיטור צוין כי היא גילתה במעשיה יוזמה, מסירות ויחס אנושי חם לפצועים ולמשפחות השכולות.

בהמשך חייה למדה זהיר-איתן עבודה סוציאלית באוניברסיטה העברית בירושלים, חיה במושב כרם מהר"ל ועוסקת במקצועה.

קישורים חיצוניים
----------------

* סרן אסנת זהיר איתן, באתר הגבורה
* ענת מידן, נשות חיל, ידיעות אחרונות, 27 באפריל 1998 (קישור לקובץ PDF)
* נורית ברצקי, "לא עמדתי באש והצל"ש גדול עלי", מעריב, 28 באפריל 1976, באתר עיתונות יהודית היסטורית
**ארנבת אדומה** (שם מדעי: ***Pronolagus***) הוא סוג של יונקים ממשפחת הארנביים החיים רק באפריקה. סוג זה קרוב לארנבת, אך קטן יותר לרוב ובעל פרווה אדמדמה, ממנה קיבלו את שמם. בעבר נכללו מיני הסוג עם הארנבות האמיתיות, אך הסוג הוגדר ב-1904 בידי החוקר מרקוס וורד ליון ג'וניור.

ארנבות אלה קטנות יחסית ובעלות דמיון לארנבים, וייתכן שמהן התפתחו הארנבות הרגילות. הן בעלות שיניים חותכות קצרות, אך בולטות יותר, זנב ארוך יותר והן פעילות לילה ברובן. הן חיות רק בדרום ובמרכז אפריקה, באזורי סוואנה עד שיחיות יבשות. מזונן העיקרי הוא עלי צמחייה עשבונית שונה וזרעים. הן מושכות טורפים כמו תנים, עופות דורסים, נחשים וחתוליים שונים אחריהן.

מינים
-----

* ארנבת נטאל אדומה (*Pronolagus crassicaudatus*)
* ארנבת ג'יימסון אדומה (*Pronolagus randensis*)
* ארנבת סמית' אדומה (*Pronolagus rupestris*)
* ארנבת יואיט אדומה (*Pronolagus saundersiae*)

קישורים חיצוניים
----------------

ויקישיתוף מדיה וקבצים בנושא **ארנבת אדומה** בוויקישיתוף
* ארנבת אדומה, באתר ITIS (באנגלית)
* ארנבת אדומה, באתר NCBI (באנגלית)
* ארנבת אדומה, באתר Animal Diversity Web (באנגלית)
* ארנבת אדומה, באתר האנציקלופדיה של החיים (באנגלית)
* ארנבת אדומה, באתר GBIF (באנגלית)
**נון סולו ורדי** (איטלקית: **Non solo Verdi**, כלומר "לא רק ורדי" או, בפרפרזה, "לא על ורדי לבדו") הוא מיזם אופרה, המעלה בביצוע קונצרטי (כלומר ללא בימוי) קטעים מאופרות, שנכתבו באיטליה בעשור שבין 1861 ל-1870, בתקופת המאבק לאיחוד איטליה בראשות ג'וזפה גריבלדי.

האופרה האיטלקית שימשה כלי חשוב במאבק של נאמני התנועה הלאומית באיטליה, אנשי הרוח, הסטודנטים והאמנים, לעורר את דעת הקהל לתמיכה בתנועת השחרור כנגד ערי המדינה והכתר האוסטרי. יתרון האופרה היה ביכולתה למשוך המונים להצגותיה ולהחדיר בתכנים מסרים, שהצנזורה האוסטרית הייתה מונעת את העברתם באסיפות עם, ושהקהל היטיב לקלוט אותם. בכל עיר באיטליה היה לפחות בית אופרה אחד, ובמילאנו לבדה היו בשנת 1869 שבעה בתי אופרה פעילים. 

מסרים כאלה קיימים ברבות מן האופרות של ורדי, ששרדו ומצאו את מקומן ברפרטואר האופראי עד ימינו אלה, אך בעשור האיחוד חוברו והופקו באיטליה 230 אופרות חדשות, שרובן נשכחו כליל לאחר מות המלחינים ולא נשמעו עוד במשך קרוב ל-150 שנה. פרויקט המחקר של החוג למוזיקולוגיה באוניברסיטה העברית בירושלים, בראשות פרופסור יהואש הירשברג ותלמידות המחקר נעמה רמות, סוניה מזר, רמונה כהן-פאול ואלמה שטרן, מעלה זו השנה החמישית קטעים מתוך אופרות נשכחות, בהיקף מצומצם ובליווי פסנתר בלבד, בביצוע הפסנתרנית סוניה מזר. המבצעים הם סטודנטים לשירת אופרה באקדמיה למוזיקה ולמחול בירושלים ובחוג למוזיקולוגיה של האוניברסיטה העברית בירושלים.

המופע של 2008 התפתח להפקה בימתית חלקית, שכללה תלבושות תקופתיות ותפאורה מרומזת. את התלבושות עיצבה פרנסואז קוריה. באותה מתכונת התקיים גם המופע של 2009, שכלל תמונות מאופרה אחת בלבד, "מורוסינה" של אריקו פטרלה. כבונוס מיוחד נוספו הפעם בסוף התוכנית שני דואטים של ורדי, מתוך מקבת' ומתוך אאידה. המופע של 2010 כלל תמונות מתוך "המוסקטרים" של ג'וזפה סיניקו -אריות, דואטים ושלישייה - גם הפעם בשירה מלווה משחק, בתלבושות תקופתיות ועם רמז לתפאורה. 

בשש תוכניות המיזם עד כה בוצעו תמונות מן האופרות הבאות:

* "Fieschi" מאת אקילה מונטואורו
* "I Profughi Fiamminghi". "Amletto" מאת פרנקו פאצ'ו
* "לינה" ו"המאורסים" מאת אמילקארה פונקיילי
* "המאורסים", "הרוזנת מאמאלפי" ו"מורוסינה" מאת אריקו פטרלה
* "מאזפה" מאת קארלו פדרוטי
* "רומיאו וג'ולייטה" מאת פיליפו מרקטי
* "ג'ודיטה" מאת אקילה פרי
* "קפריזה של גברת" מאת אנטוניו קאניוני
* "המוסקטרים" מאת ג'וזפה סיניקו
* "גוליילמו שקספיר" מאת תומאזו בנוונוטי
* "המוסקטרים" מאת ג'וזפה סיניקו

קישורים חיצוניים
----------------

* Pamela Hickman (2010-11-24). "Scenes from Giuseppe Sinico's opera "I Moschettieri" performed at the Jerusalem Center for Near Eastern Studies". *Pamela Hickman's Concert Critique Blog*. נבדק ב-2023-11-28.

ראו גם
------

* אופרה איטלקית
* ג'וזפה ורדי
* ג'וזפה גריבלדי
**בית קנדה** (באנגלית: **Canada House**) הוא מבנה בכיכר טרפלגר, בלונדון שבאנגליה.

היסטוריה
--------

הבניין נבנה בין 1824 ל-1827 על פי תכנונו של האדריכל רוברט סמירק, שתכנן גם את בניין המוזיאון הבריטי. במקור שימש הבניין את מועדון יוניון (Union Club) ואת קולג' הרופאים המלכותי. ב-1923 רכשה ממשלת קנדה את הבניין והפכה אותו לבית הנציבות העליונה שלה (מוסד דומה לשגרירות) בבריטניה.

הבניין שופץ בשנת 1993 ונפתח מחדש על ידי המלכה אליזבת השנייה בשנת 1996.

כיום משמש הבניין את נציבות קנדה בבריטניה, המשלחת הדיפלומטית של קנדה לממלכה המאוחדת (נציגויות של מדינות חבר העמים בבריטניה מכונות "נציבות" ולא "שגרירות").

בבניין מתקיימים הרצאות, כנסים ומפגשים, וב"גלריית בית קנדה" מוצגות תערוכות אמנות קנדית. במקום גם ספרייה של יוצרים קנדיים ומידע אודות קנדה.

קישורים חיצוניים
----------------

ויקישיתוף מדיה וקבצים בנושא **בית קנדה** בוויקישיתוף
* 

* אתר האינטרנט הרשמי של בית קנדה

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 132168352
* WorldCat: viaf-132168352

 |
**עכבר חגבים** (שם מדעי: ***Onychomys***) הוא סוג של מכרסם מדברי הניזון בעיקר מחרקים ועקרבים ארסיים. למרות השם הוא איננו עכבר אמיתי, ולא שייך למשפחת העכבריים אלא למשפחת האוגריים.

מאפיינים
--------

אורך עכברי החגבים 9–13 סנטימטרים, והם בעלי פרווה אפורה עד זהובה, ראשם גדול ואוזניהם ורודות, הם בעלי כפות גדולות ושיניים חדות, והם יכולים לקפץ מהר יותר מעכברים רגילים. עכברים אלה גם יודעים לעמוד על שתי רגליים ולצעוק בחוזקה כדי להזהיר יריבים המתקרבים לטריטוריה שלהם.

הם אוכלים פרוקי-רגליים שונים כמו חגבים, חיפושיות, טרנטולות, נדלים ועקרבים, כולל המין הקטלני עקרב צהוב אריזוני. העכברים חסינים לארס העקרבים, אך עקרבים גדולים יכולים להילחם בהם עם הצבתות עד שהם יעזבו. בנוסף הם יטרפו עכברים קטנים מהם או יצורי מדבר אחרים.

תפוצת מכרסמים אלה היא מקנדה ועד מקסיקו בבתי גידול יבשים כמו ערבות, פרריה ומדבריות של קקטוסים.

מינים
-----

* עכבר חגבים מירן (*Onychomys arenicola*)
* עכבר חגבים צפוני (Onychomys leucogaster*)*
* עכבר חגבים דרומי (*Onychomys torridus*)

קישורים חיצוניים
----------------

ויקישיתוף מדיה וקבצים בנושא **עכבר חגבים** בוויקישיתוף
* עכבר חגבים, באתר ITIS (באנגלית)
* עכבר חגבים, באתר NCBI (באנגלית)
* עכבר חגבים, באתר Animal Diversity Web (באנגלית)
* עכבר חגבים, באתר האנציקלופדיה של החיים (באנגלית)
* עכבר חגבים, באתר GBIF (באנגלית)
* עכבר חגבים, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007545903905171
* LCCN: sh85094840

 |
**סלעית חלודת הזנב** (שם מדעי: *oenanthe moeste*) היא מין של ציפור שיר מהסוג סלעיות שבמשפחת החטפיתיים המצויה בצפון אפריקה ובמזרח התיכון, לרבות בישראל.

בנוסף לשמה הלטיני, מתווספים לה עוד שני שמות: "buff rumped wheatear" ו"red rumped wheatear"- היכול להשתייך גם לסלעית קירגיסטנית. אורכה הוא 15–18 ס"מ ומשקלה 20–24 גרמים, ולמרות משקלה הקטן היא גדולה בהרבה משאר הזנים המערביים הרגילים.

תיאור
-----

אורכה הוא 15- 18 ס"מ ומשקלה 20- 24 גרמים. רוחב כנפיה הוא 25- 29 ס"מ והיא גדולה בהרבה משאר הזנים המערביים הרגילים. צבע ראשה חום בהיר וגחונה לבן. גבו, גרונו ולחייו של זכר הסלעית שחורים וראשו, עורפו וגחונו לבנים, בניגוד לגבה, לראשה ולעורפה של הנקבה, שצבעם חום חלודי-אפרפר. צבעה של זנב הסלעית הוא חום חלודי עד שחור המשמש כסימן ההיכר של הציפור, זאת ניתן לראות בשמה- סלעית חלודת זנב.

קינון ודגירה
------------

הסלעית דוגרת בחורים עזובים של מכרסמים או במדרונים. היא יכולה לדגור על ארבע ביצים בסך הכל. גם מחוץ לעונת הדגירה היא שומרת על טריטוריה גדולה.

תפוצה
-----

הסלעית נפוצה באזורי מדבר סוריה עד צפון סיני. על פי חוקר הטבע הנרי טריסטרם, הסלעית דוגרת במדבר יהודה ובצפון הנגב. היא נמנעת ממקומות יבשים למדי, ואוהבת לחיות באזורים שטוחים, ובעיקר באזורים שוממים ומלוחים3

קישורים חיצוניים
----------------

ויקישיתוף מדיה וקבצים בנושא **סלעית חלודת זנב** בוויקישיתוף
* סלעית חלודת זנב, באתר ITIS (באנגלית)
* סלעית חלודת זנב, באתר NCBI (באנגלית)
* סלעית חלודת זנב, באתר GBIF (באנגלית)

הערות שוליים
------------

1. ↑  סלעית חלודת זנב באתר הרשימה האדומה של IUCN
2. ↑  the Internet Bird Collection | HBW Alive, www.hbw.com (באנגלית)
3. 1 2  **לכסיקון זואולוגי- מנחם דור**, דביר, 1964
4. ↑  **לכסיקון החיי והצומח / כרך 2**, משרד הביטחון, 1995
**דגל אזור מורסיה** (בספרדית: **Bandera de la Región de Murcia**) הוא דגלה של הקהילה האוטונומית הספרדית מורסיה, והוא הוגדר בסעיף 4.1 של חוק האוטונומיה של מורסיה, שקבע את הדברים הבאים:

> 
> דגל מחוז מורסיה הוא מלבני ומורכב מארבע טירות עם צריחי אור, בפינה השמאלית העליונה, מסודרים בשורות של שניים, ושבעה כתרים מלכותיים בפינה הימנית התחתונה, מסודרים בארבע שורות, בשורות של אחד, שלושה, שניים ואחד, בהתאמה; על רקע אדום ארגמן או כרמין
> 
> 
> 
> 

ארבע הטירות מזכירות את ההיסטוריה של האזור כאזור גבול בין כתר אראגון וממלכת קסטיליה, לבין האמירות הנאסרידית של גרנדה והים התיכון: ארבע שטחים של יבשה וים, נוצרים ומוסלמים, אשר כולם יצרו תרבות מורסיאנית מובהקת. ארבע הטירות גם יכולות להתייחס לארבע האדונויות ששלטו בתחילה באזור לאחר שנכבש על ידי אלפונסו העשירי מלך קסטיליה.

שבעת הכתרים הוענקו לממלכת מורסיה על ידי הכתר הקסטיליאני. חמשת הכתרים הראשונים הוענקו על ידי אלפונסו העשירי ב-14 במאי 1281, כאשר העניק את החותם העירוני לעיר הבירה מורסיה. הכתר השישי הוענק על ידי פדרו הראשון ב-4 במאי 1361, לכבוד נאמנותה של מורסיה במהלך מלחמת שני הפדרואים.

הכתר השביעי הוענק על ידי פליפה החמישי מלך ספרד ב-16 בספטמבר 1709 לכבוד נאמנותה של מורסיה לפליפה במהלך מלחמת הירושה הספרדית.

דגלים לשעבר
-----------

* הדגל הראשון של מורסיה (לפני 1361)הדגל הראשון של מורסיה (לפני 1361)
* דגל ממלכת מורסיה כחלק מכתר קסטיליה (1266-1361)דגל ממלכת מורסיה כחלק מכתר קסטיליה (1266-1361)
* דגל ממלכת מורסיה כחלק מכתר קסטיליה (1361)דגל ממלכת מורסיה כחלק מכתר קסטיליה (1361)
* דגל ממלכת מורסיה כחלק מכתר קסטיליה (1361-1575)דגל ממלכת מורסיה כחלק מכתר קסטיליה (1361-1575)
* דגל מחוז מורסיה (1976–1982)דגל מחוז מורסיה (1976–1982)

ראו גם
------

* סמל מורסיה
* דגלי הקהילות האוטונומיות של ספרד

קישורים חיצוניים
----------------

ויקישיתוף מדיה וקבצים בנושא **דגל אזור מורסיה** בוויקישיתוף
* La bandera y el escudo de la Región de Murcia (בספרדית)
* Bandera y escudo de Murcia (בספרדית)
* Las 7 coronas y los 4 castillos, en la bandera de la Región de Murcia (בספרדית)
* Bandera de la Comunidad (בספרדית)

| דגלי ספרד |
| --- |
| ממלכת ספרד | דגל ספרד • הנס המלכותי • נס נסיך אסטוריאס |  |
| הקהילות האוטונומיות | אזור מורסיה • אנדלוסיה • אסטוריאס • אקסטרמדורה • אראגון • גליסיה • האיים הבלאריים • האיים הקנריים • ולנסיה • חבל הבסקים • לה ריוחה • נווארה • מדריד • קטלוניה • קנטבריה • קסטיליה-לה מנצ'ה • קסטיליה ולאון |
| הערים האוטונומיות | סאוטה • מלייה |
**קרישן קאנט** (בפנג'אבי: **ਕ੍ਰਿਸ਼ਨ ਕਾਂਤ**, בהינדי: **कृष्ण कान्त**;‏ 28 בפברואר 1927 – 27 ביולי 2002) היה פוליטיקאי הודי שכיהן כסגן נשיא הודו העשירי. סגן נשיא הודו היחיד שמת במהלך כהונתו.

ביוגרפיה
--------

קרישן קאנט נולד ב-28 בפברואר 1927 בפנג'אב. אביב היה לאל אצניסט ראם (אנ'), חבר בקונגרס הלאומי ההודי. הוא קיבל תואר במדעים באוניברסיטת באנרס ההינדואית (אנ'), ולאחר מכן עבד כחוקר במועצת המחקר המדעי והתעשייתי (אנ') בניו דלהי.

קאנט השתתף בתנועת צאו מהודו ב-1942, ונאסר עקב פעילותו זו.

לאחר עצמאות הודו היה קאנט מעורב בפעילות הקונגרס בפנג'אב, ונבחר ב-1966 לרג'יה סבהה. הוא התעמת עם אינדירה גנדי בעקבות תמיכתו המוחצנת בג'הרקנד נריאנה (אנ') ובתנועתו הלוחמת בשחיתות. בעקבות כך נאסר קאנט במהלך 19 חודשי מצב החירום בהודו, מיוני 1975 עד מרץ 1977. לאחר שחרורו הצטרף לג'נטה ונבחר ללוק סבה מטעמה, אך לא נבחר בשנית ב-1980.

קאנט סייע להתמוטטות הקואליציה בראשות מורארג'י דסאי ב-1979, לאחר שהוביל התנגדות לחברותם של חברי ראשטריה סוויאמסווק סאנג במפלגת ג'נטה.

ב-1988 הצטרף קאנט לג'נטה דאל, ובפברואר 1990 מונה למושל אנדרה פרדש. בדצמבר 1996 מונה גם למושל טאמיל נאדו. כיהן בשני התפקידים עד מינויו לסגן נשיא הודו.

באוגוסט 1997 נבחר קאנט לסגן נשיא הודו, כמועמד החזית המאוחדת והקונגרס הלאומי ההודי.

במהלך מתקפת הטרור על הפרלמנט ההודי בדצמבר 2001, קאנט ומאבטחיו נקלעו לעימות עם המחבלים.

קרישן מת מהתקף לב ב-27 ביולי 2002, כחודש קודם סיום כהונתו כסגן נשיא הודו ב-20 באוגוסט ויומיים לאחר השבעת עבדול קאלאם לנשיא הודו.

חיים אישיים
-----------

קאנט היה נשוי לסומאן, והיו להם שני בנים ובת.

קישורים חיצוניים
----------------

ויקישיתוף מדיה וקבצים בנושא **קרישן קאנט** בוויקישיתוף
* Sh. Krishan Kant, באתר סגן נשיא הודו (באנגלית)
* קרישן קאנט, באתר "Find a Grave" (באנגלית)

הערות שוליים
------------

1. 1 2 3 4  A democrat and a radical, The Hindu (באנגלית)
2. 1 2  Krishan Kant: A socialist-Gandhian baked in the original mould, India Today (באנגלית)
3. ↑  Andhra Pradesh Governor Krishan Kant's election as next vice-president becomes certain, India Today, ‏11 באוגוסט 1997 (באנגלית)
4. ↑  Vice-President Krishan Kant dies of massive heart attack, The Economist Times, ‏27 ביולי 2002

| סגני נשיא הודו |
| --- |
| 

|  |
| --- |
| סוורפלי רדקרישנן • זקיר חוסיין • ורהגירי ונקטה גירי • גופל סוורופ פתק • בספה דנפה ג'אטי • מוחמד הידאיטוללה • רמזוואמי ונקטרמן • שנקר דיאל שרמה • ק. ר. נאראיאנאן • קרישן קאנט • בהיירון סינג שקהוואט • מוחמד חמיד אנסרי • וניקאיאח נאידו • ג'גדיפ דהנקר |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1146269625
* LCCN: n83120121
* VIAF: 67840851
* WorldCat: lccn-n83120121

 |
**נועה ברקאי** (נולדה ב-17 בדצמבר 1972) היא שחקנית ישראלית.

שחקני סדרת הטלוויזיה "מגדלים באוויר" - עומדים משמאל לימין: אדוה בולה, נועה ברקאי, אלון אולארצ'יק, טלי שרון; יושבת: עירית גידרון

ביוגרפיה
--------

ברקאי גדלה בקריית ביאליק. אביה היה מורה לדרמה בבית ספר תיכון ואמה הייתה כימאית. אחותה היא הבמאית והתסריטאית תמר ברקאי.

למדה משחק בניסן נתיב. בשנת 2002 השתתפה כשחקנית אורחת בטלנובלה "לחיי האהבה" בתפקיד השוטרת מורן. בשנת 2006 שיחקה בסרט הקולנוע "הבועה", בו השתתפו, בין היתר, ציון ברוך, דניאלה וירצר, יוסף סוויד ואוהד קנולר. בספטמבר באותה שנה, יצא לאקרנים סרטו של דרור סבו "NO אקזיט", בו היא השתתפה.

בשנת 2007 שיחקה בסדרת הדרמה "להוציא את הכלב" ששודרה ב-HOT3. בשנת 2008 שיחקה באותו ערוץ בסדרה "תעשה לי ילד". בשנת 2009 שיחקה בסדרה "מגדלים באוויר" ששודרה בערוץ 10.

בשנת 2010 שיחקה במיני-סדרה "נבלות". באותה שנה שיחקה בסרט "אווה עוזבת" לצדו של ירון מוטולה.

בשנת 2011 גילמה את דמותה של "אתי" בסרט הקולנוע "מבול". בשנת 2012 הוקרנה ב-HOT3 סדרת הדרמה "ילדי ראש הממשלה", בה היא השתתפה. בנובמבר 2015 החלה לשחק בסדרת הדרמה "הצורף". 

מלמדת משחק באימפרו ובניסן נתיב.

חיים אישיים
-----------

ברקאי נשואה לבמאי דרור סבו ולהם שני ילדים.

פילמוגרפיה
----------

### קולנוע

* 2006: הבועה
* 2006: NO אקזיט
* 2010: בארות מים
* 2010: אווה עוזבת
* 2011: מבול
* 2013: תחת אותה השמש
* 2015: גבולות

### טלוויזיה

* 2003-2004: פרנקו וספקטור
* 2006: פרשת השבוע (סדרת טלוויזיה)
* 2007: הכל דבש
* 2007: להוציא את הכלב
* 2008: על קצות האצבעות
* 2008: תעשה לי ילד (סדרת טלוויזיה)
* 2009-2010: מגדלים באוויר (סדרת טלוויזיה)
* 2010: נבלות
* 2012: ילדי ראש הממשלה
* 2015: הצורף

קישורים חיצוניים
----------------

* נועה ברקאי, במיזם "אישים" לתיעוד היצירה הישראלית
* נועה ברקאי, במסד הנתונים הקולנועיים IMDb (באנגלית)
* נועה ברקאי, באתר "אידיבי", מאגר הידע העברי לקולנוע ישראלי ועולמי
* נועה ברקאי, באתר ספר הקולנוע הישראלי
* נועה ברקאי, במסד הנתונים הקולנועיים KinoPoisk (ברוסית)
**מתאוס פרנסה דה אוליביירה** (בפורטוגזית: **Matheus França de Oliveira**; נולד ב-1 באפריל 2004) הוא כדורגלן ברזילאי המשחק כקשר התקפי במועדון הכדורגל האנגלי קריסטל פאלאס.

קריירה
------

מתאוס פרנסה הצטרף לקבוצת הנוער של המועדון הברזילאי פלמנגו בגיל 12 והפך במהרה לאחד השחקנים הבולטים שלהם. בדצמבר 2021, הוא ערך את הופעת הבכורה שלו בקבוצה הבוגרת של פלמנגו, והפגין את כישוריו ואת הפוטנציאל שלו. החוזה של פרנסה עם פלמנגו כלל סעיף שחרור של 200 מיליון אירו. באוגוסט 2023, פרנסה עבר לקריסטל פאלאס מהפרמייר ליג תמורת סכום של כ-20 מיליון אירו.

נבחרת לאומית
------------

פראנסה ייצג את מדינתו בנבחרת ברזיל עד גיל 16, ורשם שש הופעות. הוא גם זומן לנבחרת ברזיל עד גיל 20, באליפות דרום אמריקה עד גיל 20 ב-2023. עם זאת, פלמנגו שהייתה קבוצתו באותה תקופה, ביקשה את שחרורו על מנת שישתתף בגביע העולם למועדונים.

קישורים חיצוניים
----------------

* מתאוס פרנסה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  Real Madrid eyeing another Brazilian wonderkid Matheus Franca, Football Express India, ‏22 April 2023
**אדיסון אלכסנדר אסקונה ולס** (נולד ב-21 בנובמבר 2003) הוא כדורגלן דומיניקני המשחק בעמדת הקשר באינטר מיאמי מה-MLS ובנבחרת הרפובליקה הדומיניקנית.

קריירה
------

בנובמבר 2020, אסקונה היה מועמד לפרס "שחקן הצעיר של העונה בליגת ה-USL" הוא כבש שלושה שערים בעונתו הראשונה במועדון.

ב-26 בינואר 2021, אינטר מיאמי הודיעה על צירופו של אסקונה כשחקן בית. ב-2 במאי 2021, ערך אסקונה את הופעת הבכורה שלו ב-MLS נגד נאשוויל והפך לשחקן הביתי הראשון של אינטר מיאמי ששיחק ב-MLS.
ביולי 2022, אסקונה הושאל למועדון אל פאסו לוקומוטיב מליגת ה-USL, לשארית עונת 2022.

נבחרת לאומית
------------

ב-28 באוקטובר 2020, אסקונה זומן לסגל נבחרת הרפובליקה הדומיניקנית הבוגרת. הוא ערך את הופעת הבכורה שלו בנבחרת ב-19 בינואר 2021, במשחק ידידות מול נבחרת פוארטו ריקו, בו הפסידה הרפובליקה הדומיניקנית 1-0.

קישורים חיצוניים
----------------

* אדיסון אסקונה, ברשת החברתית אקס (טוויטר)
* אדיסון אסקונה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**מייקל אנתוני פאוול** (באנגלית: **Michael Anthony Powell**; נולד ב-10 בנובמבר 1963) הוא אתלט עבר אמריקאי. פעמיים ברציפות אלוף עולם (טוקיו 1991 ושטוטגרט 1993), פעמיים ברציפות סגן אלוף אולימפי (סיאול 1988 וברצלונה 1992), ושיאן העולם הנוכחי (יולי 2021) בקפיצה לרוחק מאז אוגוסט 1991.

ביוגרפיה
--------

פאוול נולד בפילדלפיה שבפנסילבניה. הוא למד באוניברסיטת קליפורניה באירוויין, ובהמשך עבר לאוניברסיטת קליפורניה בלוס אנג'לס, בה היה חבר באחוות אלפא פי אלפא.

באולימפיאדת סיאול (1988) זכה פאוול במדליית כסף בקפיצה לרוחק בתוצאה של 8.49 מטר, אחרי קרל לואיס (8.72 מטר) ולפני לארי מיריקס (אנ') (8.27 מטר), שניהם מארצות הברית.

#### אלוף עולם ושיאן עולם

באליפות העולם שנערכה בטוקיו שביפן בשנת 1991 זכה פאוול במדליית זהב בשיא עולם חדש של 8.95 מטר ושבר את שיא העולם בקפיצה לרוחק שנקבע על ידי בן ארצו בוב בימון 23 שנים קודם לכן. בתחרות זו גבר על בן ארצו המפורסם קרל לואיס שקפץ למרחק 8.91 מטר עם רוח ו-8.87 מטר ללא רוח גבית ובמדליית הארד זכה לארי מיריקס (8.42 מטר). בשנה זו זכה בפרס ג'יימס א' סאליבן המוענק לספורטאים אמריקנים, וכן נבחר לאישיות השנה בספורט (שאינה בריטית) של BBC.‏

באולימפיאדת ברצלונה (1992) זכה פאוול פעם נוספת במדליית כסף בקפיצה לרוחק בתוצאה של 8.64 מטר, אחרי קרל לואיס (8.67 מטר) ולפני בן ארצו ג'ו גרין (אנ') (8.34 מטר).

באליפות העולם שנערכה בשטוטגרט שבגרמניה ב-1993 הוא זכה במדליית זהב בקפיצה לרוחק בתוצאה של 8.59 מטר, לפני סטניסלב טרסנקו מרוסיה (8.16 מטר) וויטלי קירילנקו מאוקראינה (8.15 מטר) ובכך הגן על תוארו.

באליפות העולם שנערכה בגטבורג שבשוודיה ב-1995 האו זכה במדליית ארד בקפיצה לרוחק בתוצאה של 8.29 מטר, אחרי איוון פדרוסו מקובה (8.70 מטר) וג'יימס בקפורד (אנ') מג'מייקה (8.30 מטר).

באולימפיאדת אטלנטה (1996) הוא סיים במקום חמישי בקפיצה לרוחק בתוצאה של 8.17 מטר ושלישי מבין האתלטים האמריקאים והודיע על פרישתו. 

ב-2001 הוא שב להתאמן כדי להתחרות באולימפיאדת אתונה (2004), אך לא צלח את מבחני הכניסה לנבחרת האולימפית של ארצות הברית.

פאוול שימש כפרשן ספורט של אולימפיאדת בייג'ינג (2008).

קישורים חיצוניים
----------------

ויקישיתוף מדיה וקבצים בנושא **מייק פאוול** בוויקישיתוף

* מייק פאוול, באתר הוועד האולימפי הבין-לאומי
* מייק פאוול, באתר olympedia.org
* מייק פאוול, באתר התאחדות האתלטיקה הבין-לאומית

הערות שוליים
------------

1. ↑  James E. Sullivan Award
2. ↑  BBC Sports Personality of the Year Overseas Personality l Dec.10.2006

| אלופי עולם באתלטיקה – קפיצה לרוחק (גברים) |
| --- |
| 

|  |  |
| --- | --- |
| 1983: קרל לואיס ארצות הבריתארצות הברית • 1987: קרל לואיס ארצות הבריתארצות הברית • 1991: מייק פאוול ארצות הבריתארצות הברית • 1993: מייק פאוול בריטניהבריטניה • 1995: איוואן פדרוסו קובהקובה • 1997: איוואן פדרוסו קובהקובה • 1999: איוואן פדרוסו קובהקובה • 2001: איוואן פדרוסו קובהקובה • 2003: דווייט פיליפס ארצות הבריתארצות הברית • 2005: דווייט פיליפס ארצות הבריתארצות הברית • 2007: אירווינג סלדינו פנמהפנמה • 2009: דווייט פיליפס ארצות הבריתארצות הברית • 2011: דווייט פיליפס ארצות הבריתארצות הברית • 2013: אלכסנדר מנקוב רוסיהרוסיה • 2015: גרג רתרפורד בריטניהבריטניה • 2017: לובו מניונגה דרום אפריקהדרום אפריקה • 2019: טאג'יי גייל ג'מייקהג'מייקה • 2022: וונג ג'יאנאן הרפובליקה העממית של סיןהרפובליקה העממית של סין |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14248761

 |
קולונל **יורי זכרנקו** (בבלארוסית: **Юры Захаранка**, ברוסית: **Юрий Захаренко**; נולד ב-1 בינואר 1952 - מת ב-7 במאי 1999) היה שר הפנים של בלארוס ופוליטיקאי אופוזיציוני, שנחטף וככל הנראה נרצח בשנת 1999.

ראשית חייו
----------

יורי נולד בעיר וסילייביצ'י ברצ'יצה, במחוז הומל.

קריירה פוליטית
--------------

ברגע בו בלארוס קיבלה עצמאות בשנת 1990 היה זכרנקו סגן ראש המחלקה למלחמה בפשעים מאורגנים בין-אזוריים של משרד הפנים הסובייטי. בשנת 1994 התמנה לשר הפנים של בלארוס.

ב-16 באוקטובר 1995 פוטר מתפקידו על ידי הנשיא אלכסנדר לוקשנקו. זכרנקו טען כי הונחה לירות באזרחים והוא סירב לפקודת הנשיא לירות באזרחים ולהפר את החוקה.

זכרנקו הצטרף לאופוזיציה לנשיא ונבחר לחבר הוועד המנהל של מפלגת האזרחים המאוחדת של בלארוס. לאחר תמיכה חזקה בקרב קצינים בכירים בצבא ובסוכנות ביטחון המדינה ("ק.ד.ב.") הפך זכרנקו לדמות יריבה ואויב מסוכן ללוקשנקו.

הוא הקים ארגון חברתי בשם "ברית הקצינים", שהצטרפו אליו בתוך יומיים 800 איש.

חטיפה
-----

השר לשעבר נעלם בערב 7 במאי 1999. המדינה לא עשתה ניסיונות רציניים לחפש את הפוליטיקאי. כעבור מספר שנים נמלט בכיר במשרד הפנים הבלארוסי לגרמניה והצהיר כי הוא היה עד לזכרנקו ולכמה מנהיגים אחרים שנחטפו ונרצחו בהוראתם של בכירי הממשלה. כהנצחה וזיכרון לפוליטיקאים החטופים והאסירים הפוליטיים של בלארוס, האופוזיציה הבלארוסית ותומכיה עורכים ב-16 בכל חודש את "יום הסולידריות עם בלארוס".

בספטמבר 2004 פרסמו האיחוד האירופי וארצות הברית איסורי נסיעה לחמישה פקידים בבלארוס החשודים במעורבות בחטיפת זכרנקו, בהם: שר הפנים ולדימיר נאומוב, התובע הכללי ויקטור שיימן, שר הספורט והתיירות יורי סיוואקוב והקולונל דמיטרי פאבליצ'נקו ממשרד הפנים בבלארוס.

בדצמבר 2019 פרסם דויטשה וול סרט תיעודי בו יורי גרבסקי, לשעבר חבר ביחידה מיוחדת במשרד הפנים הבלארוסי, אישר כי היחידה שלו היא שעצרה ורצחה את זכרנקו ושהם אחר כך עשו אותו דבר עם ויקטור גונצ'ר ואנטול קראסוסקי.

קישורים חיצוניים
----------------

ויקישיתוף מדיה וקבצים בנושא **יורי זכרנקו** בוויקישיתוף
* היכן האופוזיציונרים שנעלמו בבלארוס? באתר hri.org
* מקרה זכרנקו באתר Charter97.org
* אולג אלקייב: רשומות וידאו של רציחות זכרנקו, גונצ'ר וקראסובסקי אכן קיימות
* פקודות לחיסול זכרנקו, גונצ'ר וקראסובסקי שעליהם חתומים שיימן וסיוואאקוב
* סולידריות עם בלארוס

הערות שוליים
------------

1. ↑  Biography at slounik.org
2. ↑  Oleg Alkaev: Video Records of Zakharenko, Gonchar and Krasovsky’s Murders Exist Indeed
3. ↑  Orders to Annihilate Zakharenko, Gonchar and Krasovsky Emanated from Sheiman and Sivakov
4. ↑  Solidarity with Belarus
5. ↑  "USA, EU declare Belarus officials personas non grata". Pravda. 28 בספטמבר 2008. נבדק ב-3 במרץ 2015. `{{cite news}}`:  (עזרה)
6. ↑  Belarus: How death squads targeted opposition politicians

|  |  |
| --- | --- |
| בקרת זהויות עריכת הנתון בוויקינתונים | 
* GND: 1214470645
* VIAF: 6492159613664241030001
* WorldCat (עם VIAF): 6492159613664241030001

 |
**קורי קרטר** (באנגלית: **Kori Carter**; נולדה ב-3 ביוני 1992) היא אתלטית אמריקאית, אלופת העולם (לונדון 2017) ואלופת ארצות הברית (2014) בריצת 400 מטר משוכות.

ביוגרפיה
--------

קרטר נולדה וגדלה בקלרמונט, קליפורניה. היא למדה באוניברסיטת סטנפורד.

### 2014

#### אלופת ארצות הברית

באליפות ארצות הברית שנערכה בסקרמנטו, קליפורניה בסוף יוני 2014 זכתה קרטר במדליית זהב בריצת 400 מטר משוכות בתוצאה של 53.84 שניות, לפני ג'ורג'ין מולין (54.00 שניות) וקסנדרה טייט (54.70 שניות).

### 2015

במבחנים האמריקאים לאליפות העולם שהיוו את אליפות ארצות הברית שנערכו ביוג'ין, אורגון בסוף יוני 2017 זכתה קרטר במדליית ארד בריצת 400 מטר משוכות בתוצאה של 54.41 שניות, אחרי שמיר ליטל (53.83 שניות) וקסנדרה טייט (54.01 שניות). באליפות העולם עצמה שנערכה בבייג'ינג באוגוסט אותה שנה בשלב המוקדמות היא קבעה תוצאה של 56.22 שניות, אך בשלב חצי הגמר היא לא סיימה את הריצה ולכן דורגה במקום 24.

### 2016

במבחנים האמריקאים לאולימפיאדת ריו דה ז'ניירו (2016) סיימה קרטר במקום רביעי בריצת 400 מטר משוכות בתוצאה של 54.47 שניות ולא נכללה במשלחת האמריקאית למשחקים האולימפיים.

### 2017

#### אלופת עולם

במבחנים האמריקאים לאליפות העולם שהיוו את אליפות ארצות הברית שנערכו בסקרמנטו בסוף יוני 2017 זכתה קרטר במדליית ארד בשיא אישי חדש של 52.95 שניות, אחרי דלילה מוחמד שקבעה את תוצאת השנה בעולם והתוצאה השישית בכל הזמנים (52.64 שניות) ושמיר ליטל (52.75 שניות). באליפות העולם עצמה שנערכה בלונדון באוגוסט היא זכתה במדליית זהב בריצת 400 מטר משוכות בתוצאה של 53.07 שניות, לפני דלילה מוחמד (53.50 שניות) וריסטננה טרייסי מג'מייקה (53.74 שניות).

שיאים אישיים
------------

### אצטדיון

* ריצת 100 מטר: 11.57 שניות (2011)
* ריצת 200 מטר: 23.07 שניות (2017)
* ריצת 100 מטר משוכות: 12.76 שניות (2013)
* ריצת 400 מטר משוכות: 52.95 שניות (2017)

קישורים חיצוניים
----------------

ויקישיתוף מדיה וקבצים בנושא **קורי קרטר** בוויקישיתוף

* קורי קרטר, באתר התאחדות האתלטיקה הבין-לאומית
* קורי קרטר, באתר ליגת היהלום
* קורי קרטר, באתר Track and Field (נשים)

| אלופות עולם באתלטיקה – ריצת 400 מטר משוכות (נשים) |
| --- |
| 

|  |  |
| --- | --- |
| 1983: יקטרינה פסנקו ברית המועצותברית המועצות • 1987: זאבינה בוש מזרח גרמניהמזרח גרמניה • 1991: טטיאנה לדובסקאיה ברית המועצותברית המועצות • 1993: סאלי גנל בריטניהבריטניה • 1995: קים באטן ארצות הבריתארצות הברית • 1997: נזיאה בידואן מרוקומרוקו • 1999: דאימי פרניה קובהקובה • 2001: נזיאה בידואן מרוקומרוקו • 2003: ג'נה פיטמן-רולינסון אוסטרליהאוסטרליה • 2005: יוליה פצ'ונקינה רוסיהרוסיה • 2007: ג'נה פיטמן-רולינסון אוסטרליהאוסטרליה • 2009: מליין ווקר ג'מייקהג'מייקה • 2011: לשינדה דמוס ארצות הבריתארצות הברית • 2013: זוזאנה היינובה צ'כיהצ'כיה • 2015: זוזאנה היינובה צ'כיהצ'כיה • 2017: קורי קרטר ארצות הבריתארצות הברית • 2019: דלילה מוחמד ארצות הבריתארצות הברית • 2022: סידני מק'לוכלין ארצות הבריתארצות הברית |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14307315

 |
יפןיפן זהו שם קוריאני; שם המשפחה הוא יאנג. 
**יאנג קיונג-ג'ונג** (הנגול: 양경종; ‏3 במרץ 1920 – 7 באפריל 1992) היה חייל קוריאני שלחם במסגרת הצבא היפני הקיסרי, הצבא האדום הסובייטי ולבסוף במסגרת הורמאכט הגרמני בתקופת מלחמת העולם השנייה.

ביוגרפיה
--------

בשנת 1938, בהיותו בן 18, גויס יאנג בכפייה לארמיית "גואן דונג" של הצבא היפני הקיסרי, שפעלה במנצ'וריה. כעבור שנה, נפל בשבי הצבא האדום ונשלח למחנה עבודה, לאחר שלחם במסגרת קרב חלקין גול. 

לאחר שלוש שנים בשבי הסובייטי ובשל מחסור בלוחמים, גויס יאנג בשנת 1942 לשורות הצבא האדום, יחד עם אלפי אסירים אחרים. בתחילת שנת 1943, נפל בשבי הצבא הגרמני, במסגרת הקרב על העיר חרקוב שבאוקראינה. בשנת 1944, נשלח במסגרת הצבא הגרמני לשירות בגדודי העבודה אוסטבטליון (אנ'), שתפקידם היה, בין השאר, לסייע בחיזוק החומה האטלנטית בבסיסו של חצי האי קוטנטן.

לאחר פלישת ארצות הברית לנורמנדי ביוני 1944, נתפס יאנג על ידי כוחות מהצבא האמריקאי, שבתחילה העריכו כי מדובר בחייל יפני, אך בהמשך התברר כי מקורו בקוריאה. יאנג הועבר לתקופה קצרה למחנה שבויים בבריטניה ובהמשך עבר לאילינוי שבארצות הברית בה השתקע עד מותו באפריל 1992. 

בדצמבר 2011, יצא בקוריאה הדרומית סרט מלחמה בשם "בדרכי שלי" בהשראת סיפורו של יאנג.

קישורים חיצוניים
----------------

* יאנג קיונג ג'ונג, באתר "Find a Grave" (באנגלית)

הערות שוליים
------------

1. ↑  אנטוני ביוור, מלחמת העולם השנייה, הוצאת ידיעות אחרונות, עמ' 15
2. ↑  Antony Beevor, The soldier forced to fight for three sides in WW2, DailyMail,  June 2, 2012
3. ↑  LIZ K-POPPED, MY WAY INSPIRED BY WORLD WAR II PHOTO, K-popped, April 7, 2012

  


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 8261 2676
* NLA: 36668965
* VIAF: 70624395
* WorldCat: lccn-n94076562

 |
**חוף הולובר** (באנגלית: **Haulover Park**) הוא פארק אורבני ששטחו 40 דונם בתוך מטרופולין מיאמי, צפונית לבל הארבור, פלורידה. הפארק ממוקם על שרטון בין האוקיינוס האטלנטי לבין מפרץ ביסקיין, צפונית לכביש 922 של פלורידה ולקולינס אווניו.

היסטוריה
--------

מחוז דייד רכש את השטח מול החוף ב-1940 בעקבות שדלנות עבור 2 מיליון דולר של אג"ח עירוני (33.8 מיליון דולר, בהתאם לאינפלציה הנוכחית). השטח נרכש על ידי המפקח המחוזי צ'ארלס ה. קרנדון כחלק מרכישות של צפון קי ביסקיין (מה שהיה לפארק קרנדון) כמו גם החוף צפונית למפרצון הולובר של בייקר, שנקרא אז *חוף האוקיינוס*.

הבנייה החלה על מתקני החוף בשנת 1941, עצרה מיד לאחר מכן בשל קשיי המימון בעקבות תחילתה של מלחמת העולם השנייה. העבודה על הנכס התחדשה בשנת 1945, ובינואר 1947 נפתח פארק בשם פארק הולובר, שנפתח לציבור בשנה הבאה, בסוף 1948.

600 המטרים הצפוניים מתוך 2.4 הק"מ של קו החוף הוא חוף נודיסטים מוכר באופן רשמי אשר אושר על ידי הממשל של מחוז מיאמי-דייד. אזור הנודיסטים (או ליתר דיוק, אזור ה"ביגוד אופציונלי"), נקבע לראשונה על ידי "החופים החופשיים של דרום פלורידה", ארגון נטוריסטי מקומי, ביולי 1991. בתחילה המחוז התעלם מקיומו של החוף ולא העניש את המתרחצים, אך גם לא התיר את השימוש בו; בסופו של דבר הוא התיר התקנה של שלטי קבע המציינים כי לבישת בגדים במקום אינה חובה, אשר הותקנו בחודש דצמבר 1993. אזור ה"ביגוד אופציונלי" בחוף כולל אזור מצילים והשכרת מזון ושמשיות. זה הוא החוף הגדול ביותר לציבור הנודיסטים בארצות הברית, והוא מושך 1.3 מיליון מבקרים בשנה.

מתקנים
------

הפארק כולל מרינה, שישה מגרשי טניס, ומגרש גולף של תשעה-חורים 27-נקבים. בקצה הדרומי של הפארק נמצאים כמה אזורי פיקניק.

גלריה
-----

* הכניסה לפארק האולובר צפונית לקולינס אווניוהכניסה לפארק האולובר צפונית לקולינס אווניו
* מבט על בל הארבור מעבר למפרצון האולובר של בייקרמבט על בל הארבור מעבר למפרצון האולובר של בייקר
* מבט על החוףמבט על החוף

קישורים חיצוניים
----------------

ויקישיתוף מדיה וקבצים בנושא **חוף הולובר** בוויקישיתוף
* 

* אתר האינטרנט הרשמי של חוף הולובר (באנגלית)
* מידע על החוף בפורטל הנטוריסטי הישראלי הראשון

הערות שוליים
------------

1. ↑  "Dade Owned Ocean Beach Urged in Book". *Miami Daily News*. 9 במאי 1940. `{{cite news}}`:  (עזרה)
2. ↑  "Work Begun After 3-Year War Halt". *Miami Daily News*. 27 באוגוסט 1945. `{{cite news}}`:  (עזרה)
3. ↑  "North Beach Park Gets New Name–Haulover Beach". *Miami Daily News*. 21 בינואר 1947. `{{cite news}}`:  (עזרה)
4. ↑  "Fourth Beach Causeway Proposal is Revived". *Miami Daily News*. 22 בדצמבר 1948. `{{cite news}}`:  (עזרה)
5. ↑  Clothing-optional holidays: Nudists on cruises, economist.com.
לחם עם Butterkäse
**Butterkäse** מבטאים **בּוּטֶרְקֵזֶה** (פירושה בשפה הגרמנית "גבינת חמאה") היא גבינה רכה למחצה, מחלב פרה, פופולרית במידה בינונית באירופה דוברת הגרמנית, ונראית מדי פעם בשאר "עולם אוכלי הגבינות". על אף שמיוצרת בעיקר בגרמניה, חלק קטן מה-Butterkäse מיוצרת בוויסקונסין.

תיאור
-----

כפי שמציע שמו, ל-Butterkäse יש טעם ומראה חמאתי. לעתים קרובות היא מתוארת כמתונה, בין השאר בשל זמן ההתיישנות הקצר שלה. הרכות והטעם המלוח או החומצי העדין מזכירים גבינות מינסטר או גאודה. Butterkäse הופיע לראשונה בשנת 1928 כגרסה גרמנית של בל פאיזה האיטלקית. המרקם של Butterkäse חלק וקרמי, לפעמים כמעט ניתנת למריחה בהתאם למוצקות הרצויה על ידי יצרן הגבינה. Butterkäse לרוב פורסים ומוסיפים ללחמניות ולכריכים או משמשת לבישול כגבינה מומסת.

צבעו של Butterkäse בהיר, נע בין לבן לצהוב-כתום בהיר. היא מיוצרת בדרך כלל בצורת כיכר נוחה לחיתוך. ניתן למצוא אותה גם כמעושנת.

ראו גם
------

* המטבח הגרמני

קישורים חיצוניים
----------------

ויקישיתוף מדיה וקבצים בנושא **בוטרקזה** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

הערות שוליים
------------

1. ↑  Hintz, Martin and Pam Percy. *Wisconsin Cheese: A Cookbook and Guide to the Cheeses of Wisconsin*. Guilford, CT: ThreeForks, 2008, p. 237.
2. ↑  Fletcher, Janet. "Mild Bodensee Butterkäse a buttery delight", SFGate.com. Published 18 April 2014. Accessed 3 August 2017.
**בית הכנסת העתיק בליבורנו** היה בית הכנסת הגדול של העיר, ובית הכנסת הספרדי השני בגודלו באירופה אחרי בית הכנסת הספרדי באמסטרדם. בית הכנסת, המפורסם ביותר בין בתי הכנסת העתיקים באיטליה, נהרס בהפצצה אווירית במלחמת העולם השנייה.

היסטוריה
--------

סולומון הארט, שמחת תורה בבית הכנסת של ליבורנו (לגהורן), 1850. מוצג במוזיאון היהודי של ניו יורק. (בולט בתמונה צוהר החזית)
בית הכנסת נבנה בשנת 1603, והיה בעת בנייתו השני בגודלו בבתי הכנסת הספרדיים באירופה אחרי בית הכנסת הפורטוגזי באמסטרדם. בשנת 1789 נוספו שינויים במבנה והחזית החיצונית קיבלה את צורתה הסופית בשנת 1875.

אולם התפילה היה הגדול בבתי הכנסת באיטליה, ועלה בגודלו על המקובל: 25.80 מטר על 28.20 מטר. האולם ניצב לרוחב, אך ספסלי המתפללים הוצבו מקבילים זה לזה לאורכו. העמודים והקמרונות הצלביים נשאו עליהם עזרת נשים בת שתי קומות משלושת עברי האולם. מעל ארון הקודש החדירו שלושה חלונות צבעוניים קרני אור שמש לתאורת האולם.

המבנה חרב בהפצצה בעת מלחמת העולם השנייה ואחריה שימש המגרש שפונה מהריסות בית הכנסת כמגרש חניה. בית הקהילה היהודית שעמד בצמוד לבית הכנסת העתיק שרד, ובסמוך אליו הוקם בחלק משטח בית הכנסת העתיק, בית כנסת חדש קטן. (איט')

דלתות ארון הקודש, שנתרמו ע"י רפאל קאסוטו, הוחבאו במחסן בזמן מלחמת העולם השניה ושרדו את ההפצצה, אך רכיבי הכסף והפנינים בהן נשדדו. הדלתות הובאו לארץ בידי ש"א נכון, וכעת הן מוצבות בבית הכנסת ע"ש ש"י עגנון בירושלים.

גלריה
-----

* אולם בית הכנסת, מבט מדרום לצפון. תחריט אולם בית הכנסת, מבט מדרום לצפון. תחריט
* פנים בית הכנסת, מבט ממערב למזרח פנים בית הכנסת, מבט ממערב למזרח
* פנים בית הכנסת, מבט ממזרח למערב פנים בית הכנסת, מבט ממזרח למערב
* הריסות בית הכנסתהריסות בית הכנסת

קישורים חיצוניים.
-----------------

ויקישיתוף מדיה וקבצים בנושא **בית הכנסת העתיק בליבורנו** בוויקישיתוף

הערות שוליים
------------

1. ↑  ארון קודש ומחיצה -, באתר agnonsyn.org.il

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007373046405171

 |
**עות'מאן השני** (בטורקית **II. Osman**; בטורקית עות'מאנית **عثمان ثاني**, ‏3 בנובמבר 1604 – 20 במאי 1622) או "עות'מאן הצעיר" (Genç Osman) היה הסולטאן השישה-עשר של האימפריה העות'מאנית, ושלט בה מ-26 בפברואר 1618 ועד יום מותו.

ביוגרפיה
--------

עות'מאן השני נולד בארמון טופקאפי, כבנו של הסולטאן אהמט הראשון ואשתו הראשונה, מהפירוז (אנ'), האם דאגה לחינוכו ולכן חוץ מהטורקית בה התחנך הוא שלט בשפות רבות כולל ערבית, פרסית, יוונית, לטינית, איטלקית ואף בשפת הסימנים הטורקית. עם מותו של האב עלה לשלטון אחיו של אהמט הראשון ודודו של עות'מאן השני - מוסטפא הראשון. מוסטפא הראשון סבל מהפרעה נפשית כלשהי ולכן, לאחר ששלט על האימפריה באופן רשמי במשך כשלושה חודשים, הוא הודח ועות'מאן השני מונה תחתיו ב-1618, בגיל 14 בלבד. למרות גילו הצעיר הוא הוכיח את עצמו כמנהיג מוכשר וחתם על הסכם סרב (אנ'), הסכם שלום עם הספווים ובכך השיג שקט בגבולה המזרחי של האימפריה. מאידך, כחלק ממלחמות המגנאטים המולדביות (אנ') הוא הוביל את צבאו בפלישה לפולין, ספג מפלה ניצחת בקרב חוטין (אנ') בשנת 1621 וחזר לקונסטנטינופול בבושת פנים, והאשים את היניצ'רים בהפסד בקרב.

עות'מאן השני היה הסולטאן הראשון שהכיר בנזק להתקדמות האימפריה לו גרם חיל היניצ'רים וסגר את בתי הקפה של חיילי הכוח בו נהגו להפגש ולתכנן את מזימותיהם. בנוסף הוא החל לתכנן את הקמתו של כוח צבאי חדש, נאמן, שיהיה מבוסס בעיקר על טורקים ומוסלמים. כתוצאה מכך היניצ'רים השתלטו על הארמון, כלאו את הסולטאן במבצר ידיקולו (אנ') והוציאו אותו להורג לאחר מאבק קצר. לגבי אופן מותו יש שתי גרסאות - לפי גרסה אחת הוכה במכת גרזן ולאחר מכן חנקו אותו הקמים עליו במיתר קשת; ולפי הגרסה האחרת מחצו את אשכיו ואז חנקו אותו בחבל.

עות'מאן השני הקדים את זמנו וחיסול חיל היניצ'רים הצליח רק לאחר יותר ממאתיים שנה.

משפחתו
לפי הידוע, היה נשוי לשלוש נשים, נולדו לו שלושה ילדים אולם כולם מתו כילדים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **עות'מאן השני** |

* עות'מאן השני, באתר אנציקלופדיה בריטניקה (באנגלית)

| **הסולטאנים העות'מאנים (1922-1299)** |
| --- |
| 

|  |  |
| --- | --- |
| עות'מאן הראשון • אורהן הראשון • מוראט הראשון • באיזיט הראשון • מהמט הראשון • מוראט השני • מהמט השני • באיזיט השני • סלים הראשון • סולימאן הראשון • סלים השני • מוראט השלישי • מהמט השלישי • אהמט הראשון • מוסטפא הראשון • עות'מאן השני • מוראט הרביעי • איברהים הראשון • מהמט הרביעי • סולימאן השני • אהמט השני • מוסטפא השני • אהמט השלישי • מהמוט הראשון • עות'מאן השלישי • מוסטפא השלישי • אבדילהמיט הראשון • סלים השלישי • מוסטפא הרביעי • מהמוט השני • אבדילמג'יט הראשון • אבדילאזיז • מוראט החמישי • עבדול חמיד השני • מהמט החמישי • מהמט השישי • אבדילמג'יט השני |  |

 |

|  |  |  |
| --- | --- | --- |
| **הקודם**:**מוסטפא הראשון** | **שליטי האימפריה העות'מאנית** 1618–1622 | **הבא**:**מוראט הרביעי** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309063205171
* BNE: XX5152563
* BnF: cb16553497x (data)
* GND: 124668526
* ISNI: 0000 0003 5714 1480
* LCCN: n94059804
* LNB: 000260785
* NLG: 143582
* NLP: a0000002456575
* NTA: 070821356
* SUDOC: 191203238
* TDVİA: osman-ii
* VIAF: 195818854
* WorldCat: lccn-n94059804

 |
**XXY** הוא סרט קולנוע ארגנטינאי-צרפתי-ספרדי מסוג דרמה שנכתב ובוים על ידי הבמאית הארגנטינאית לוסיה פואנזו. הסרט עוסק בנערה מתבגרת אינטרסקסואלית המגבשת את זהותה המגדרית.

עלילה
-----

אלכס קרקאן היא נערה אינטרסקסואלית בת 15, בעלת איברי מין זכריים ונקביים, שחיה את חייה כילדה ונטלה תרופות שדיכאו התפתחות סממני מין משניים זכריים, כמו צמיחת זקן, אך לאחרונה אלכס הפסיקה ליטול את התרופות. 

משפחתה של אלכס עברה מארגנטינה לכפר ליד חוף הים באורוגוואי, כדי להימנע מהסטיגמה החברתית. אביה, נסטור קראקן, הוא ביולוג ימי המתפרנס מטיפול בחיות שנמצאו על ידי דייגים. אמה, סולי, מזמינה חברים מארגנטינה: מנתח, אשתו ובנם המתבגר אלברו במטרה לבדוק את האפשרות לנתח את אלכס בניתוח לשינוי מין, זאת ללא ידיעתם של אלכס ואביה.

אלכס אומרת לאלברו שהיא מעוניינת לקיים איתו יחסי מין. הם מקיימים יחסי מין במהלכם היא חודרת אליו חדירה אנאלית, אלבארו מופתע, אך לא עוצר את אלכס, אך הם עוצרים כשנסטור מגיע למקום ורואה אותם דרך הדלת הפתוחה. בהמשך אלכס מתנצלת בפני אלבארו, אך הוא משיב כי נהנה.

כשאלכס מטיילת לחוף הים שלושה נערים מהכפר תוקפים אותה מינית ומנסים לאנוס אותה לאחר שהם מורידים את מכנסיה כדי לראות את איברי המין שלה. נסטור מבין שדיווח המקרה למשטרה יוביל לגילוי היותה של אלכס אינטרסקסואלית, אך אלכס מחליטה שזה לא משנה שיגלו, ושהיא לא מעוניינת לעבור ניתוח לשינוי מין, אלא לחיות כאינטרסקסואלית.

פרסים
-----

בשנת 2007 זכה הסרט בפרס שבוע המבקרים בפסטיבל קאן.

שחקנים
------

* אינס אפרון - אלכס קראקן.
* ריקרדו דרין - נסטור קראקן.
* ולריה ברטוצ'לי - סולי קראקן.
* מרטין פירוינסקי - אלברו.
* קרולינה פלריטי - אריקה.

קישורים חיצוניים
----------------

* "XXY", במסד הנתונים הקולנועיים IMDb (באנגלית)
* "XXY", באתר נטפליקס
* "XXY", באתר AllMovie (באנגלית)
* "XXY", באתר Rotten Tomatoes (באנגלית)
* "XXY", באתר Box Office Mojo (באנגלית)
* "XXY", באתר Metacritic (באנגלית)
* "XXY", באתר אידיבי
* "XXY", במסד הנתונים הקולנועיים KinoPoisk (ברוסית)
* נולדתי גם גבר וגם אישה, דני זאק, 18.11.11, Mako.
* Critics Week grand prize to 'XXY'.
**הת'ר ברנס** (באנגלית: **Heather Burns**; נולדה ב-7 באפריל 1975) היא שחקנית אמריקאית.

ביוגרפיה
--------

ברנס נולדה בשיקגו לאב שהיה כדורסלן ולאחר מכן עורך דין, היא למדה בבית הספר לאמנויות של אוניברסיטת ניו יורק.

היא שיחקה בסרט "יש לך הודעה" את כריסטינה, עובדת בחנות ספרים ביחד עם דמותה של מג ראיין.

היא גילמה את מיס ארצות הברית הנבחרת בסרט "איזה מין שוטרת", אחרי כן שיחקה גם בסרט ההמשך "איזו מין שוטרת 2", היא שיחקה בסרט "סמנתה" המבוסס על סדרת הטלוויזיה "מעשי כשפים".

ב-2008 הופיעה בסרט "עמוק בגרון", ב-2012 שיחקה בסרט "מה המספר שלך?", ב-2012 שיחקה בסרט של אדוארד ברנס "The Fitzgerald Family Christmas".

מ-2009 ועד 2011 שיחקה את אחד התפקידים הראשיים בסדרה "Bored to Death" של HBO.

בנוסף הופיעה בתפקידי אורח במספר סדרות טלוויזיה.

קישורים חיצוניים
----------------

ויקישיתוף מדיה וקבצים בנושא **הת'ר ברנס** בוויקישיתוף

* הת'ר ברנס, במסד הנתונים הקולנועיים IMDb (באנגלית)
* הת'ר ברנס, באתר AllMovie (באנגלית)
* הת'ר ברנס, באתר Rotten Tomatoes (באנגלית)
* הת'ר ברנס, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461363305171
* ISNI: 0000 0000 4827 1046
* LCCN: no2007050254
* VIAF: 17000423
* WorldCat: lccn-no2007050254

 |